Dragi učenci in učenke,

upam, da v obdobju, ki ga narekuje trenutna epidemija, najdete dovolj časa za svojo ustvarjalnost in gibanje na prostem! Podobne situacije so za umetnike pogosto vir dodatnega navdiha in delovnega zagona. Zato sem za vas v naslednjem tednu predvidel izdelovanje glasbil iz materialov, ki jih lahko najdete doma.

Nekaj idej sem za vas izbral na spodaj navedenih spletnih povezavah, še bolje pa bi seveda bilo, če se projekta lotite popolnoma po svojem navdihu! Nekateri se boste poslužili enostavnih ropotuljic in bobenčkiv iz različnih embalaž, spretnejše in bolj zagnane pa vzpodbujam k izdelavi kompleksnejših inštrumentov - pri tem vam lahko pomagajo starši, dedki, babice, sestre in bratje - skratka kdorkoli, s komer ste v teh dnevih v stiku.

Na koncu (lahko pa tudi med samo izdelavo) se za “dokaz” z izdelkom slikajte in **sliko naložite v spletno učilnico.** Izredno vesel bom tudi kakšnega zvočnega ali video posnetka!

Posnetek za učence 9. razreda OBVEZEN, saj bomo iz teh zvokov ustvarili glasbeno podlago (ali več njih), možno da tudi za rap, ki ga bomo pripravili za valeto.

Tudi prejeti posnetki ostalih razredov bodo uporabljeni v naslednjih tednih, navodila sledijo…

<https://www.youtube.com/watch?v=kAg2x_bFNNE>

<https://www.youtube.com/watch?v=22LIj9PceE4>

<https://www.pinterest.com/brincica/doma-narejena-glasbila/>

<https://www.youtube.com/watch?v=qeEGuwkkth0>

<https://www.youtube.com/watch?v=E3Msi24KKHo>

<https://www.youtube.com/watch?v=fuNJcDf_8s4>

<https://www.youtube.com/watch?v=2HboAKWhxB8>

<https://www.youtube.com/watch?v=_jF-4QRoQ7U>

<https://www.youtube.com/watch?v=0TPkDPJmoA8> - zelo napredna glasbila, kot zanimivost

<https://www.youtube.com/watch?v=7nchegAjxP0>

<https://www.youtube.com/watch?v=MbE6Zs3Oqq0>

<https://www.youtube.com/watch?v=FbyBPl8uK8I>

Želim vam obilo zabave ob izdelovanju in igranju!

Se že veselim, da bom videl kaj vse boste ustvarili!

Vse dobro,

Tadej